

**Gradsko vijeće**

KLASA:041-01/18-01/04

## URBROJ:2186/18-02/1-19-6

Ludbreg, 14. listopada 2019. g. PRIJEDLOG

Na temelju članka 35. Zakona o lokalnoj i područnoj (regionalnoj) samoupravi (»Narodne novine«, broj 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13, 137/15, 123/17–pročišćeni tekst) i članka 33. Statuta Grada Ludbrega (»Službeni vjesnik Varaždinske županije«, broj 23/09, 17/13, 40/13-pročišćeni tekst, 12/18, 55/18-pročišćeni tekst i 40/19), Gradsko vijeće Grada Ludbrega na 16. sjednici održane dana 14. listopada 2019. g. donosi

**ZAKLJUČAK**

**O USVAJANJU IZVJEŠĆA O OBAVLJENOJ REVIZIJI UČINKOVITOSTI**

**UPRAVLJANJA I RASPOLAGANJA NOGOMETNIM STADIONIMA I IGRALIŠTIMA**

I.

Ovim Zaključkom usvaja se Izvješće o obavljenoj reviziji učinkovitosti upravljanja i raspolaganja nogometnim stadionima i igralištima u vlasništvu jedinica lokalne samouprave na području Varaždinske županije, u dijelu koji se odnosi na Grad Ludbreg, koje je Izvješće izradio Državni ured za reviziju, Područni ured Varaždin, od 17.07.2019. (KLASA:041-01/18-10/85, URBROJ:613-07-19-61).

II.

Ovaj Zaključak stupa na snagu osmog dana od dana objave u „Službenom vjesniku Varaždinske županije“.

Predsjednik

Gradskog vijeća

Antun Šimić

**OBRAZLOŽENJE**

**ZAKLJUČKA O USVAJANJU IZVJEŠĆA O OBAVLJENOJ REVIZIJI UČINKOVITOSTI**

**UPRAVLJANJA I RASPOLAGANJA NOGOMETNIM STADIONIMA I IGRALIŠTIMA**

Početkom 2019. g., Državni ured za reviziju, Područni ured Varaždin, obavio je reviziju učinkovitosti upravljanja i raspolaganja nogometnim stadionima i igralištima u vlasništvu jedinica lokalne samouprave na području Varaždinske županije

U pogledu dijela Izvješća koji se odnosi na Grad Ludbreg, možemo izraziti zadovoljstvo da Državni ured za reviziju nije imao konkretnih primjedbi na upravljanje i raspolaganje nogometnim stadionima i igralištima u vlasništvu Grada Ludbrega.

Vezano na naloge i preporuke koje je Državni ured za reviziju uputio jedinicama lokalne samouprave, i to:

* u pogledu suradnje s nadležnim tijelima Republike Hrvatske radi poduzimanja radnji upisa vlasništva nogometnih igrališta koje se nalaze na zemljištu koje je u zemljišnim knjigama upisano kao vlasništvo Republike Hrvatske ili se nalazi na zemljištu koje je u zemljišnim knjigama upisano kao društveno vlasništvo i općenarodna imovina, **Državni ured za reviziju nije imao naloge i preporuke prema Gradu Ludbregu s obzirom da je poduzeo sve potrebne radnje glede upisa vlasništva**,
* u pogledu vođenja analitičkog knjigovodstva nogometnih stadiona i igrališta po vrsti, količini i vrijednosti (nabavna i otpisana) i s drugim potrebnim podacima te na kraju svake poslovne godine popisati nogometne stadione i igrališta, navesti njihove pojedinačne vrijednosti i uskladiti stanje u glavnoj knjizi sa stanjem utvrđenim popisom, **Državni ured za reviziju nije imao naloge i preporuke prema Gradu Ludbregu s obzirom da uredno vodi analitičko knjigovodstvo**,
* u pogledu ustrojavanja registra imovine i upisa nogometnih stadiona i igrališta u vlasništvu lokalnih jedinica u registar imovine te u registru navesti podatke propisane Uredbom o registru državne imovine te registar imovine programski povezati s drugim evidencijama (glavna knjiga, analitičke evidencije i druge pomoćne evidencije) te usklađivati podatke o nekretninama iz registra imovine s podacima iz poslovnih knjiga, **Državni ured za reviziju nije imao naloge i preporuke prema Gradu Ludbregu s obzirom da uredno vodi registar imovine**,
* da se kod davanja nogometnih stadiona i igrališta na upravljanje i korištenje nogometnim klubovima utvrdi međusobna prava i obveze lokalne jedinice i nogometnog kluba u pogledu načina upravljanja i korištenja, načina pokrića troškova upravljanja, nadzora nad upravljanjem i korištenjem i drugih elemenata upravljanja od interesa za lokalne jedinice, s ciljem očuvanja i unaprjeđenja funkcionalnosti i estetske vrijednosti nogometnih stadiona i igrališta, **Državni ured za reviziju nije imao naloge i preporuke prema Gradu Ludbregu s obzirom da je Grad Ludbreg sve te odnose s pojedinim korisnicima uredio u ugovorima o korištenju i zakupu**,
* što se tiče analiziranja i vrednovanja učinaka upravljanja i korištenja nogometnih stadiona i igrališta radi utvrđivanja učinkovitosti upravljanja i korištenja, identificiranja i rješavanja problema u vezi s upravljanjem i korištenjem, utvrđivanja utjecaja upravljanja i korištenja na lokalnu zajednicu te utvrđivanja načina na koje se upravljanje i korištenje nogometnih stadiona i igrališta može unaprijediti; uvođenja i primjenjivanja kriterija i pokazatelja učinkovitosti i načela učinkovitog upravljanja i raspolaganja nogometnim stadionima i igralištima i drugom imovinom u vlasništvu lokalnih jedinica, **za koje je Državni ured za reviziju naloge i preporuke uputio svim lokalnim jedinicama, Grad Ludbreg će poduzeti sve potrebne aktivnosti vezane za predložene naloge i preporuke**,
* u pogledu utvrđivanja ovlasti i odgovornosti pojedinih nositelja funkcija upravljanja i raspolaganja nogometnim stadionima i igralištima, nadzora nad upravljanjem i korištenjem stadiona i igrališta, izvještavanja o postignutim ciljevima i učincima upravljanja i korištenja te poduzimanja mjera u slučaju lošeg obavljanja poslova i neispunjavanja zadanih ciljeva, čime će se povećati odgovornost nositelja funkcija upravljanja za sustavno i učinkovito upravljanje javnim resursima i s time povezano zadovoljavanje javnih potreba, **za koje je Državni ured za reviziju naloge i preporuke uputio svim lokalnim jedinicama, Grad Ludbreg će poduzeti sve potrebne aktivnosti vezane za predložene naloge i preporuke**.

S obzirom na naprijed izneseno, predlažemo Gradskom vijeću da usvoji Izvješće Državne revizije.